
Text rozhodnutia
Súd: Krajský súd Bratislava Spisová značka: 5Sd/308/2014 Identifikačné číslo súdneho spisu: 1014201921 Dátum vydania rozhodnutia: 09. 11. 2016 Meno a priezvisko sudcu, VSÚ: JUDr. Milota Tóthová ECLI: ECLI:SK:KSBA:2016:1014201921.3 Uznesenie Krajský súd v Bratislave v právnej veci navrhovateľa U. R., C. Q. XXXX/XX, C., proti odporkyni Sociálnej poisťovni ústredie, Ul. 29. augusta č. 8-10, Bratislava, o zvýšenie invalidného dôchodku, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľ svojím návrhom zo dňa 25.8.2014 žiadal preskúmať rozhodnutie odporkyne číslo XXX XXX XXXX X zo dňa 25. júla 2014, ktorým odporkyňa navrhovateľovi od 2. apríla 2014 priznala invalidný dôchodok v sume 159,80 eur mesačne (miera poklesu schopnosti vykonávať zárobkovú činnosť bola stanovená na 50%). Návrhom zo dňa 1.2.2016 navrhovateľ žiadal preskúmať rozhodnutie číslo XXX XXX XXXX X zo dňa 17.12.2015, ktorým odporkyňa zvýšila navrhovateľovi sumu invalidného dôchodku od 19. októbra 2015 na 196,90 eur mesačne, zvýšenú od 1. januára 2016 na sumu 197,90 eur mesačne (miera poklesu schopnosti vykonávať zárobkovú činnosť bola stanovená od 19. októbra 2015 na 60%). Prehlásením na pojednávaní dňa 9.11.2016 navrhovateľ vzal späť návrh zo dňa 25.8.2014 a návrh zo dňa 1.2.2016 v celom rozsahu. Odporkyňa nemala námietky proti späťvzatiu návrhu. Súd podľa § 250d ods. 3 v spojení s § 250h ods. 2 a § 250l ods. 2 O.s.p. konanie zastavil. O trovách konania súd rozhodol podľa § 246c a § 146 ods. 1 písm. c) O.s.p. V danom prípade súd postupoval podľa ustanovenia § 492 ods. 1 zákona č. 162/2015 Z.z., podľa ktorého konania podľa tretej hlavy piatej časti Občianskeho súdneho poriadku začaté predo dňom nadobudnutia účinnosti tohto zákona sa dokončia podľa doterajších predpisov. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2016:1014201921.3 (dáta aktuálne k 3. 11. 2026). Záväzné je znenie zverejnené súdom.




